gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6499, del 11-04-2011 (2011/4020)

Formalització del contracte del servei de l'explotació tecnològica i el manteniment del sistema de COORDCOM G5 de gestió d'emergències i comunicacions del 112 Comunitat Valenciana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/4020


Data del document
:   25-03-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte del servei de l'explotació tecnològica i el manteniment del sistema de COORDCOM G5 de gestió d'emergències i comunicacions del 112 Comunitat Valenciana. [2011/4020]  
1. Entitat adjudicadora  
a) Organisme: Conselleria de Governació.  
b) Dependència que tramita l'expedient: Secretaria General Administrativa.  
c) Número d'expedient: CNMY11/DGPEIE/07.  
d) Adreça d'Internet del perfil del contractant:   
2. Objecte del contracte  
a) Tipus de contracte: serveis.  
b) Descripció de l'objecte: servei de l'explotació tecnològica i el manteniment del sistema de COORDCOM G5 de gestió d'emergències i comunicacions del 112 Comunitat Valenciana.  
c) Divisió de lots i nombre: no escau.  
d) CPV. 72514100-2.  
e) Acord marc (si fa el cas).  
f) Sistema dinàmic d'adquisició (si fa el cas).  
g) Mitjà de publicació de l'anunci de licitació: DOCV núm. 6427, BOE núm. 311, DOUE núm. 2010/S-248-379649.  
h) Data de publicació de l'anunci de licitació: DOCV de 29 de desembre de 2010, BOE 23 de desembre de 2010, DOUE de 22 de desembre de 2010.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
4. Pressupost base de licitació: import net: 5.031.710,30 euros. IVA 905.707,85 euros. Import total: 5.937.418,15 euros.  
5. Adjudicació  
a) Data d'adjudicació: 25 de febrer de 2011.  
a) Data de formalització del contracte: 22 de març de 2011.  
b) Contractista: Tissat Tecnología de Sistemes Avançats de Telecomunicacions, SA.  
c) Import d'adjudicació: import net: 4.528.539,27 euros. IVA 815.137,07 euros. Import total: 5.343.676,34 euros.  
  
València, 25 de març de 2011.- El conseller de Governació: Serafín Castellano Gómez.
Diari Oficial de la Generalitat Valenciana


Sumari del DOGV 6508, del 27-04-2011 (2011/4598)

Informació pública del Pla Especial de la Lloma Requena per a l'explotació de recursos miners.
----------------------------------------------------------------------------------------------

### Dades del document

Número de DOGV
:   6508

Data del DOGV
:   27-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4598


Data del document
:   08-04-2011

Organisme emissor
:   Ajuntament de Barxeta

Tipus de document
:   Anunci

Descriptors 

:   * Barxeta
    * administració local
    * pla d'urbanisme

Informació pública del Pla Especial de la Lloma Requena per a l'explotació de recursos miners. [2011/4598]  
El Ple de l'Ajuntament de Barxeta en sessió celebrada el dia 21 de setembre de 2009, va acordar sotmetre el projecte de Pla Especial de la Lloma Requena per a l'explotació de recursos miners, junt amb el document inicial consultiu, dossier del pla de participació pública i estudi d'integració paisatgística corresponents, a un període d'informació pública, per un termini d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat.  
Conseqüentment amb l'anterior, durant el termini d'un mes, a comptar de l'endemà a la publicació del present anunci en el Diari Oficial de la Comunitat Valenciana, els referits documents podran ser examinats per qualsevol interessat en les dependències municipals i formular les al·legacions que s'estimen pertinents.  
El que es comunica per a general coneixement als efectes de l'article 83.2.A i concordants per remissió feta per l'article 96 de la Llei 16/2005, de 30 de desembre, de la Generalitat, Urbanística Valenciana.  
  
  
Barxeta, 8 d'abril de 2011.- L'alcalde: Vicent Antoni Giner Segarra.
Diari Oficial de la Generalitat Valenciana


Sumari del DOGV 6454, del 07-02-2011 (2011/1249)

CORRECCIÓ d'errades de la Resolució de 15 de novembre de 2010, del conseller de Solidaritat i Ciutadania, per la qual s'aprova la modificació de la descripció de la bandera del municipi de Jérica.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6454

Data del DOGV
:   07-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1249


Data del document
:   28-01-2011

Organisme emissor
:   Conselleria de Solidaritat i Ciutadania

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * administració local

CORRECCIÓ d'errades de la Resolució de 15 de novembre de 2010, del conseller de Solidaritat i Ciutadania, per la qual s'aprova la modificació de la descripció de la bandera del municipi de Jérica. [2011/1249]  
El municipi de Jérica disposa de bandera oficialment aprovada mitjançant una resolució del conseller de Justícia, Interior i Administracions Públiques de 18 de maig de 2007 i publicada en el Diari Oficial de la Comunitat Valenciana número 5525, d'1 de juny de 2007.  
Mitjançant una resolució del conseller de Solidaritat i Ciutadania de 15 de novembre de 2010 es va aprovar la modificació de la seua descripció i es va publicar en el Diari Oficial de la Comunitat Valenciana núm. 6401 de 19 de novembre (pàgina 42227).  
Advertit error en la descripció en valencià de la bandera, es procedix a la seua rectificació.   
On diu:  
«Bandera de proporcions 2:3. En camp d'or i al centre un castell de plata, maçonat i aclarit de sabre, gitat de dos òvals d'or, vorejats de roig, amb un lleó rampant coronat de gules, el de la destra mirant a sinistra i el de la sinistra mirant a la dreta»;  
Ha de dir:   
«Bandera de proporcions 2:3. En camp d'or i al centre un castell d'argent, maçonat i aclarit de sable, acostat de dos òvals d'or, bordurats de roig, amb un lleó rampant coronat de gules, el de la destra mirant a sinistra i el de la sinistra mirant a la destra.  
València, 28 de gener de 2011.- El conseller de Solidaritat i Ciutadania: Rafael Blasco Castany.
Diari Oficial de la Generalitat Valenciana


Sumari del DOGV 6611, del 19-09-2011 (2011/9331)

Crida a les persones interessades en el procediment de declaració d'hereus abintestat número 1172/2010.
-------------------------------------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9331


Organisme emissor
:   Juzgado de Primera Instància Número 4 de Dénia

Tipus de document
:   Anunci

Crida a les persones interessades en el procediment de declaració d'hereus abintestat número 1172/2010. [2011/9331]  
D'acord amb el que disposa el jutge en el procediment de declaració d'hereus abintestat 1172/2010 que es tramita en aquest Jutjat de Primera Instància 4 de Dénia i el que estableix l'article 984 de la Llei d'Enjudiciament Civil de 1881, s'informa:   
Que l'anterior procediment es tramita a instàncies de Mariana Hernández Hernández sobre l' herència dels béns de la causant Juana Hernández Hernández, filla de Blas i Juana, nascuda a Carboneras (Almeria) el 30 d'agost de 1936, morta el 13 de desembre de 2009 al Pavelló Pare Ferris a Fontilles, la Vall de Laguar (Alacant).   
En aquesta demanda se sol·licita declarar hereves Mariana i Isabel Hernández Hernández, germanes de la difunta, i es constata en les actuacions que el seu marit Antonio Jodar García i els seus germans Mateo i Blas Hernández Hernández van morir, sense que conste fefaentment la defunció del seu germà José Hernández Hernández.  
Es publica aquest edicte perquè aquelles persones interessades que es creguen amb igual o millor dret que les sol·licitants puguen personar-se en la causa en el termini de 30 dies.  
  
Dénia, 16 de juny de 2011.- La secretària judicial: Liliana Anduix Serra.
Diari Oficial de la Generalitat Valenciana


Sumari del DOGV 6519, del 12-05-2011 (2011/4854)

Notificació de la sentència dictada en el judici de divorci contenciós número 2518/2010.
----------------------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4854


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de divorci contenciós número 2518/2010. [2011/4854]  
Divorci contenciós 002518/2010  
Part demandant: María Isabel Chalde Soriano.  
Part demandada: Luis Enrique Quintero.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma íntegra la demanda presentada per María Isabel Chalde Soriano, representada per la procuradora dels tribunals Araceli Devesa Partera i assistida pel lletrat/ada el senyor/a González Diéguez, contra Luis Enrique Quintero, en rebel·lia processal, declare la dissolució per causa de divorcio del matrimoni format pels cònjuges María Isabel Chalde Soriano i Luís Enrique Quintero, celebrat el 16 de desembre de 1987 a Mar de Plata (Argentina), inscrit al Registre Civil d'aquesta ciutat, amb tots els efectes legals.  
  
No es fa un pronunciament exprés sobre les costes causades.  
Una vegada siga ferma aquesta sentència expediu-ne una testimoniança i remeteu-la al registre civil on consta inscrit el matrimoni dels esposos la separació dels quals es disposa, a fi que la persona encarregada hi efectue les anotacions oportunes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi, i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la Llei Orgànica 1/2009, de 3 de novembre).  
Aquesta és la meua sentència, que jutjant definitivament en primera instància, pronuncie, mane i firme».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
  
  
Torrevieja, 25 de març de 2011.- La secretària judicial: Ana María Lacalle Espallardo.
Diari Oficial de la Generalitat Valenciana


Sumari del DOGV 6456, del 09-02-2011 (2011/1369)

Resolució de 10 de gener de 2011, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana de l'expedient administratiu objecte del procediment ordinari número 000996/2010.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1369


Organisme emissor
:   Conselleria de Sanitat

Tipus de document
:   Resolució

Resolució de 10 de gener de 2011, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana de l'expedient administratiu objecte del procediment ordinari número 000996/2010. [2011/1369]  
El Col·legi Oficial de Farmacèutics de la província d'Alacant ha interposat un recurs contenciós administratiu contra l'Orde 14/2010, d'1 de setembre de 2010, de la Conselleria de Sanitat, que regula el procediment d'autorització i funcionament de les unitats farmacèutiques d'adaptació de dosis (UFAD), publicada en el Diari Oficial de la Comunitat Valenciana número 6369, de 5 d'octubre de 2010. Este recurs és el procediment ordinari número 000996/2010 de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, que ha sol·licitat que se li envie l'expedient.  
Per tant, resolc enviar l'expedient administratiu objecte del recurs, complet i foliat, per mitjà d'una còpia autentificada, acompanyat d'un índex dels documents que conté, a la Secció Cinquena de la Sala Contenciosa Administrativa.  
També s'ha notificat esta resolució a totes les persones que apareixen interessades en l'expedient, per a citar-les en el procediment com a codemandades, en el termini de nou dies, en els termes que preveu l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa. Se'ls ha fet saber que, si ho fan més tard, se'ls considerarà part per als procediments no conclosos i que, si no s'hi personen, els tràmits del procediment continuaran i no se'ls farà de cap manera cap notificació de cap classe.  
València, 10 de gener de 2011.- El director general de Farmàcia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 6641, del 31-10-2011 (2011/10092)

Notificació de la sentència dictada en el judici verbal número 220/2001.
------------------------------------------------------------------------

### Dades del document

Número de DOGV
:   6641

Data del DOGV
:   31-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10223


Organisme emissor
:   Jutjat de Primera Instància Número 3 de Sueca

Tipus de document
:   Edicte

Notificació de la sentència dictada en el judici verbal número 220/2001. [2011/10518]  
Judici verbal 000220/2011  
Demandant: Banco Bilbao Vizcaya Argentaria, SA.  
Procuradora: Sara Blanco Lleti.  
Demandada: Noelia Ruiz Blázquez.  
Procurador/a: -  
Patricio Arribas Atienza, secretari del Jutjat de Primera Instància i Instrucció número 3 de Sueca, mitjançant aquest edicte faig constar que:  
En aquest procediment de judici verbal que es tramita amb el número 220/2011, la magistrada Ana Faus Jiménez ha dictat la sentència número 127/2011, de data 20 de setembre de 2011, seguit a instàncies de Banco Bilbao Vizcaya Argentaria, SA, representat per la procuradora la senyora Banco Lleti, contra Noelia Ruiz Blázquez, sentència que, literalment, és com segueix:  
«Dispositiva  
Estime la demanda presentada per la procuradora Sara Blanco Lleti i condemne Noelia Ruiz Blázquez a pagar 2.359,80 euros, més els interessos moratoris pactats del 20%, des del 31 de juliol de 2009, així com al pagament de les costes.  
Mode d'impugnació: Mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Se li fa saber que per a recórrer ha de constituir el dipòsit de 50 euros en el compte de dipòsit i consignacions d'aquest Jutjat, oberta al Banesto, número 4368/0000/00/000220/2011. En virtut del que disposa la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial (BOE 04.11.2009), amb l'advertència d'inadmissió del recurs si no ho fa.  
  
Aquesta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la data. Jo, el secretari/ària judicial, en done fe.  
  
Sueca, 20 de setembre de 2011».  
I atés que la demandada, Noelia Ruiz Blázquez, es troba en parador desconegut, expedisc aquest edicte a fi que valga de notificació de forma deguda.  
  
Sueca, 4 d'octubre de 2011.- El secretari: Patricio Arribas Atienza.
Diari Oficial de la Generalitat Valenciana


Sumari del DOGV 6519, del 12-05-2011 (2011/5334)

Informació pública del concert previ per a la revisió del Pla General d'Ordenació Urbana de Torrebaja.
------------------------------------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5334


Data del document
:   15-04-2011

Organisme emissor
:   Ajuntament de Torrebaja

Tipus de document
:   Anunci

Descriptors 

:   * Torrebaja
    * administració local
    * pla d'urbanisme

Informació pública del concert previ per a la revisió del Pla General d'Ordenació Urbana de Torrebaja. [2011/5334]  
Mitjançant l'Acord del Ple d'aquesta corporació de data 7 d'abril de 2011, es va acordar sotmetre a informació pública el concert previ per a la revisió del Pla General d'Ordenació Urbana del Municipi de Torrebaja, en fase desagregada, que desenvolupa el pla general d'aquest municipi, juntament amb l'informe de sostenibilitat ambiental i l'estudi de paisatge derivats del document de referència emès per la Direcció General de Medi ambient de la Conselleria de Medi ambient, Aigua, Urbanisme i Habitatge; durant el termini de 45 dies comptador des de l'endemà de la publicació del present anunci en el Diari Oficial de la Comunitat Valenciana, amb la finalitat que pugui ser examinat per qualsevol interessat a les dependències municipals i perquè es formulin, si escau, les al·legacions que s'estimin pertinents.  
Cosa que es publica, als efectes legals oportuns.  
  
Torrebaja, 15 d'abril de 2011.- l'alcalde: Francisco Javier Varela Tortajada.
Diari Oficial de la Generalitat Valenciana


Sumari del DOGV 6556, del 01-07-2011 (2011/7044)

Notificació de la sentència dictada en el judici verbal número 1327/2010.
-------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7044


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1327/2010. [2011/7044]  
Assumpte civil 001327/2010  
Part demandant: Comunitat de Propietaris Torrevista III.  
Part demandada: Hypo Vip, SL.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma íntegra la demanda interposada per la Comunitat de Propietaris Torrevista III, representada pel procurador dels tribunals Vicente Giménez Viudes i assistida del/a lletrat/a senyor/a Montoya Bonafás, contra Hypovip, SL, en situació de rebel·lia processal, i condemne a la part demandada al pagament de nou-cents huitanta-cinc euros amb catorze cèntims (985,14 €) així com al pagament dels interessos legals de conformitat amb el fonament de dret quart, i les costes.  
  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència, de què caldrà dur l'original al llibre corresponent i una testimoniança literal a les actuacions, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit».  
Publicació. La sentència anterior va ser llegida i publicada pel magistrat jutge que la va dictar, mentre celebrava audiència pública en el dia de la seua data; cosa de la qual, jo, la secretària judicial, en done fe.  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència.  
  
Torrevieja, 1 de desembre de 2010.- La secretària judicial: Ana M.ª Lacalle Espallardó.
Diari Oficial de la Generalitat Valenciana


Sumari del DOGV 6452, del 03-02-2011 (2011/1070)

Informació pública de l'estudi d'integració paisatgística i documentació que l'acompanya per al centre de recepció i transferència de residus orgànics no perillosos i biomases en aquest terme municipal.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6452

Data del DOGV
:   03-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1070


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'estudi d'integració paisatgística i documentació que l'acompanya per al centre de recepció i transferència de residus orgànics no perillosos i biomases en aquest terme municipal. [2011/1070]  
Vist l'estat de tramitació de l'expedient administratiu per al «centre de recepció i transferència de residus orgànics no perillosos i biomases en aquest terme municipal», d'acord amb el projecte redactat per Greentec Ingeniería, SL, mitjançant aquesta se sotmet a informació pública l'estudi d'integració paisatgística que acompanya al projecte, promogut per la mercantil Mediterránea Wastes, SL, junt al pla de participació pública que forma part de la documentació d'aquest estudi, així com de la resta de documentació que l'integra, durant el termini de 20 dies hàbils, de conformitat amb el que disposa l'article 58.2 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, a l'efecte de poder presentar al·legacions durant aquest termini.  
Durant aquest termini, la documentació corresponent a l'estudi d'integració paisatgística, estarà, per a la seua consulta pública, en el Departament d'Urbanisme de l'Ajuntament d'Alcalà de Xivert, en hores d'oficina, de dilluns a divendres.  
Alcalà de Xivert, 26 de gener de 2011.- L'alcalde: Francisco Juan Mars.